01.02.2015.

**SAOPŠTENJE ZA MEDIJE**

**Primijećene manje nepravilnosti tokom glasanja u Stanarima, Istočnom Drvaru i Domaljevac-Šamcu**

STANJE DO 15.00 SATI

Glasanje na današnjih prijevremenim lokalnim izborima u opštinama Domaljevac-Šamac i Istočni Drvar, te prvim izborima u opštini Stanari, na većini biračkih mjesta protiče bez većih smetnji, uz nekoliko uočenih nepravilnosti.

Posmatrači Koalicije su uložili tri primjedbe u zapisnike o radu biračkih odbora. Jedna od primjedbi se odnosi na opštinu Domaljevac-Šamac (BM 020A002) zbog prisustva promotivnih materijala jednog političkog subjekta u krugu od 50 metara oko biračkog mjesta.

Preostale dvije se odnose na biračka mjesta u opštini Stanari (BM 040B003 i 040B005) zbog više od šest slučajeva tzv. porodičnog glasanja. Također, na dva biračka mjesta u opštini Stanari birački odbori su dozvolili da manji broj birača glasa bez provjere identifikacionih dokumenata, što također nije dozvoljeno (BM 040B003 i 040B007).

Prema izvještajima posmatrača Koalicije 'Pod lupom', primjetan je značajan broj posmatrača političkih subjekata na svim biračkim mjestima, u prosjeku pet po biračkom mjestu, što pokazuje zainteresiranost političkih subjekata za regularnost ovih izbora.

Koalicija poziva građane i građanke ove tri opštine da izađu na izbore, ali i da prijave uočene nepravilnosti na broj telefona 033 268 146.